Dre ma'z eo digor tarzh ar poelladoù dieub eo aes-kenañ mont da furchal en diabarzh, ha kemm traoù ennañ. Aes-kenañ eo neuze troidigezh ur poellad dieub, zoken ma n'anavezer netra d'ar stlenneg ! An dra nemetañ d'ober a zo kemm ar gerioù galleg (pe saozneg) e brezhoneg, ha lezel an holl godoù all a zo tro-dro (gerioù 'zo eo ret leuskel er yezh-orin, peogwir e servijont da vont-en-dro ar poellad ha n'eo ket da vezañ diskouezet war ar skramm).